title: Deċiżjoni tal-Kummissjoni (UE) 2019/722 tat-30 ta' April 2019 dwar il-proposta għal inizjattiva taċ-ċittadin bit-titolu “Inwaqqfu l-kummerċ ma' insedjamenti Iżraeljani li joperaw fit-Territorju Palestinjan Okkupat” (notifikata bid-dokument C(2019) 3305)

text:
                  10.5.2019

                  MT

                  Il-Ġurnal Uffiċjali tal-Unjoni Ewropea

                  L 122/57

         DEĊIŻJONI TAL-KUMMISSJONI (UE) 2019/722
         tat-30 ta' April 2019
         dwar il-proposta għal inizjattiva taċ-ċittadin bit-titolu “Inwaqqfu l-kummerċ ma' insedjamenti Iżraeljani li joperaw fit-Territorju Palestinjan Okkupat”

               (notifikata bid-dokument C(2019) 3305)

         (It-test Ingliż biss huwa awtentiku)
         IL-KUMMISSJONI EWROPEA,
         Wara li kkunsidrati it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 211/2011 tal-Parlament Ewropew u tal-Kunsill tas-16 ta' Frar 2011 dwar l-inizjattiva taċ-ċittadini (1), u b'mod partikolari l-Artikolu 4 tiegħu,
         Billi:

                     (1)

                     Is-suġġett tal-proposta għal inizjattiva taċ-ċittadini bit-titolu “Inwaqqfu l-kummerċ ma' insedjamenti Iżraeljani li joperaw fit-Territorju Palestinjan Okkupat” jirreferi għal dan li ġej: “Sabiex ma jingħata la għarfien u lanqas assistenza lill-ksur minn Iżrael tal-liġi internazzjonali u tad-drittijiet tal-bniedem, l-UE għandha l-obbligu li twaqqaf il-kummerċ mal-insedjamenti Iżraeljani li qegħdin jikkolonizzaw it-Territorju Palestinjan Okkupat.”

                     (2)

                     L-objettivi tal-inizjattiva taċ-ċittadini proposta jirreferu għal dan li ġej: “Il-Kummissjoni Ewropea għandha kompetenza esklussiva fuq il-kummerċ. Bħala tali, u fid-dawl tal-obbligi tagħha skont il-liġi internazzjonali li ma tagħrafx u ma tassistix l-atti illeċti tal-Iżrael fil-Palestina okkupata, il-Kummissjoni jeħtiġilha: 1. Tirrikonoxxi formalment li l-kummerċ mal-insedjamenti Iżraeljani huwa pprojbit kemm għall-UE bħala tali kif ukoll għall-Istati Membri kollha. 2. Teżegwixxi regolament li jiggarantixxi li l-prodotti u s-servizzi li joriġinaw kollha kemm huma, jew parti minnhom, f'tali insedjamenti ma jkunux jistgħu jidħlu aktar fis-suq Ewropew.”

                     (3)

                     It-Trattat dwar l-Unjoni Ewropea (TUE) isaħħaħ iċ-ċittadinanza tal-Unjoni u jqawwi iktar il-funzjonament demokratiku tal-Unjoni billi jipprevedi, fost l-oħrajn, li kull ċittadin ikollu d-dritt li jipparteċipa fil-ħajja demokratika tal-Unjoni permezz ta' inizjattiva taċ-ċittadini Ewropej.

                     (4)

                     Għal dan l-għan, jenħtieġ li l-proċeduri u l-kundizzjonijiet meħtieġa għal inizjattiva taċ-ċittadini jkunu ċari, sempliċi, faċli biex jintużaw u proporzjonati man-natura tal-inizjattiva taċ-ċittadini, sabiex tiġi mħeġġa l-parteċipazzjoni taċ-ċittadini u biex l-Unjoni ssir iktar aċċessibbli.

                     (5)

                     Att legali li jkopri s-suġġett tal-proposta għal inizjattiva taċ-ċittadini jista' jiġi adottat biss abbażi tal-Artikolu 215 tat-TFUE.

                     (6)

                     Madankollu, prerekwiżit biex att legali jiġi adottat abbażi tal-Artikolu 215 tat-TFUE huwa li jkun hemm deċiżjoni adottata skont il-Kapitolu 2 tat-Titolu V tat-Trattat dwar l-Unjoni Ewropea li jipprovdi għall-interruzzjoni jew it-tnaqqis, parzjalment jew kompletament, tar-relazzjonijiet ekonomiċi u finanzjarji mal-pajjiż terz ikkonċernat. Il-Kummissjoni ma għandhiex is-setgħa li tippreżenta proposti għal tali deċiżjoni. Fin-nuqqas ta' deċiżjoni korrispondenti adottata skont il-Kapitolu 2 tat-Titolu V tat-Trattat dwar l-Unjoni Ewropea, il-Kummissjoni ma għandhiex is-setgħa li tippreżenta proposta għall-adozzjoni ta' att legali abbażi tal-Artikolu 215 tat-TFUE.

                     (7)

                     Għal dawn ir-raġunijiet, il-proposta għal inizjattiva taċ-ċittadini bit-titolu “Inwaqqfu l-kummerċ ma' insedjamenti Iżraeljani li joperaw fit-Territorju Palestinjan Okkupat” taqa' b'mod manifest 'il barra mill-qafas tas-setgħat tal-Kummissjoni li tressaq proposta għal att legali tal-Unjoni għall-finijiet tal-implimentazzjoni tat-Trattati fi ħdan it-tifsira tal-Artikolu 4(2)(b) tar-Regolament, meħud flimkien mal-Artikolu 2, il-punt 1, tiegħu.

               ADOTTAT DIN ID-DEĊIŻJONI:

            Artikolu 1
            Ir-reġistrazzjoni tal-proposta għal inizjattiva taċ-ċittadin bit-titolu “Inwaqqfu l-kummerċ ma' insedjamenti Iżraeljani li joperaw fit-Territorju Palestinjan Okkupat” hija b'dan miċħuda.

            Artikolu 2
            Din id-Deċiżjoni hija indirizzata lill-organizzaturi (il-membri tal-kumitat taċ-ċittadini) tal-inizjattiva taċ-ċittadini proposta bit-titolu “Inwaqqfu l-kummerċ ma' insedjamenti Iżraeljani li joperaw fit-Territorju Palestinjan Okkupat”, irrappreżentata minn [Data personali mħassra wara l-konsultazzjoni mal-organizzaturi] li jaġixxu bħala persuni ta' kuntatt.

            Magħmul fi Brussell, it-30 ta' April 2019.

                  Għall-Kummissjoni

               Frans TIMMERMANS

                  Viċi President

            (1)  ĠU L 65, 11.3.2011, p. 1.


title: Deċiżjoni tal-Kummissjoni tal-10 ta’ Mejju 2019 li jemenda d-Deċiżjoni 2012/C 198/06 dwar it-twaqqif ta’ panil ta’ esperti multisettorjali u indipendenti biex jipprovdi konsulenza dwar modi effettivi ta’ investiment fis-saħħa

text:
                  21.5.2019

                  MT

                  Il-Ġurnal Uffiċjali tal-Unjoni Ewropea

                  C 174/3

         DEĊIŻJONI TAL-KUMMISSJONI
         tal-10 ta’ Mejju 2019
         li jemenda d-Deċiżjoni 2012/C 198/06 dwar it-twaqqif ta’ panil ta’ esperti multisettorjali u indipendenti biex jipprovdi konsulenza dwar modi effettivi ta’ investiment fis-saħħa
         (2019/C 174/04)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Billi:

                     (1)

                     Skont l-Artikolu 168(2) tat-Trattat dwar il-Funzjonament tal-Unjoni Ewropea, l-Istati Membri huma meħtieġa, b’kuntatt mal-Kummissjoni, jikkoordinaw bejniethom il-politiki u l-programmi tagħhom fl-oqsma msemmija fil-paragrafu 1 ta’ dik id-dispożizzjoni. Il-Kummissjoni tista’, b’kuntatt mill-qrib mal-Istati Membri, tieħu kull inizjattiva siewja sabiex tinkoraġġixxi din il-koordinazzjoni, b’mod partikolari inizjattivi li jimmiraw li jistabbilixxu linji gwida u indikaturi, li jorganizzaw l-iskambju tal-aħjar prattika, u li jħejju l-elementi meħtieġa għall-monitoraġġ u l-valutazzjonijiet perjodiċi.

                     (2)

                     Id-Deċiżjoni tal-Kummissjoni 2012/C 198/06 (1) stabbiliet grupp ta’ esperti dwar modi effettivi kif isir investiment fis-saħħa (“il-panil”), sabiex jipprovdi lill-Kummissjoni b’pariri indipendenti u multisettorjali dwar modi effettivi ta’ investiment fis-saħħa.

                     (3)

                     Oriġinarjament, id-Deċiżjoni 2012/C 198/06 kienet maħsuba li tapplika sal-1 ta’ Ottubru 2015. Id-Deċiżjoni tal-Kummissjoni 2015/6719 (2) estendiet l-applikabbiltà tad-Deċiżjoni 2012/C 198/06 b’erba’ snin, sal-1 ta’ Ottubru 2019.

                     (4)

                     Il-panil għadu fl-aħjar pożizzjoni biex iservi bħala mekkaniżmu biex jiġi żviluppat aktar l-għarfien bejn il-pajjiżi u l-għarfien espert tas-sistemi tas-saħħa li jista’ jinforma l-politiki fil-livell nazzjonali u fil-livell tal-Unjoni u jipprovdi pariri, biex b’hekk jikkontribwixxi għal sistemi tas-saħħa effettivi, aċċessibbli u reżiljenti.

                     (5)

                     Għalhekk huwa essenzjali li l-panil ikompli jipprovdi pariri dwar modi effettivi ta’ investiment fis-saħħa, filwaqt li jibbenefika mill-għarfien espert disponibbli fl-Unjoni u lil hinn minnha, kif jista’ jitqies neċessarju.

                     (6)

                     Il-perjodu ta’ applikazzjoni tad-Deċiżjoni 2012/C 198/06 jenħtieġ li jiġi estiż bi 3 snin sal-31 ta’ Diċembru 2022 sabiex il-panil ikun jista’ jiffunzjona matul il-perjodu tan-nomina li jmiss.

                     (7)

                     Għalhekk, id-Deċiżjoni 2012/C 198/06 jenħtieġ li tiġi emendata skont dan,

               IDDEĊIDIET KIF ĠEJ:

            Artikolu Uniku
            L-Artikolu 6 tad-Deċiżjoni 2012/C 198/06 huwa sostitwit b’dan li ġej:

                  “Artikolu 6
                  Applikabbiltà
                  Din id-Deċiżjoni tapplika sal-31 ta’ Diċembru 2022.”

            Magħmul fi Brussell, l-10 ta’ Mejju 2019.

                  Għall-Kummissjoni

               Jyrki KATAINEN

                  Viċi President

            (1)  Id-Deċiżjoni tal-Kummissjoni 2012/C 198/06 tal-5 ta’ Lulju 2012 dwar it-twaqqif ta’ panil ta’ esperti multisettorjali u indipendenti biex jipprovdi konsulenza dwar modi effettivi ta’ investiment fis-saħħa, (ĠU C 198, 6.7.2012, p. 7).

            (2)  Id-Deċiżjoni tal-Kummissjoni 2015/6719 tat-30 ta’ Settembru 2015 li temenda d-Deċiżjoni tal-Kummissjoni 2012/C 198/06 dwar it-twaqqif ta’ panil ta’ esperti multisettorjali u indipendenti biex jipprovdi konsulenza dwar modi effettivi ta’ investiment fis-saħħa, (C(2015) 6719 final).


title: Deċiżjoni tal-Kummissjoni tas-17 ta’ Mejju 2019 li twaqqaf il-grupp ta’ esperti tal-Kummissjoni dwar id-dħul nazzjonali gross (Test b'rilevanza għaż-ŻEE.)

text:
                  21.5.2019

                  MT

                  Il-Ġurnal Uffiċjali tal-Unjoni Ewropea

                  C 174/5

         DEĊIŻJONI TAL-KUMMISSJONI
         tas-17 ta’ Mejju 2019
         li twaqqaf il-grupp ta’ esperti tal-Kummissjoni dwar id-dħul nazzjonali gross
         (Test b'rilevanza għaż-ŻEE)
         (2019/C 174/06)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Billi:

                     (1)

                     Skont l-Artikolu 338 tat-Trattat dwar il-Funzjonament tal-Unjoni Ewropea, il-Parlament Ewropew u l-Kunsill jadottaw miżuri għall-produzzjoni tal-istatistika, meta jkun meħtieġ, għall-prestazzjoni tal-attivitajiet tal-Unjoni.

                     (2)

                     Skont l-Artikolu 4 tar-Regolament (UE) 2019/516 tal-Parlament Ewropew u tal-Kunsill (1), il-Kummissjoni għandha tistabbilixxi grupp formali ta’ esperti, magħmul minn rappreżentanti tal-Istati Membri kollha u ppresedut minn rappreżentant tal-Kummissjoni, biex jagħti pariri lill-Kummissjoni, u biex jesprimi l-fehmiet tiegħu, dwar il-komparabbiltà, l-affidabbiltà u l-eżawrjenza tal-kalkoli tad-dħul nazzjonali gross (“id-DNG”), biex jiġu eżaminati kwistjonijiet ta’ implimentazzjoni ta’ dan ir-Regolament (UE) 2019/516 u biex jingħataw opinjonijiet annwali dwar l-adegwatezza tad-data tad-DNG mressqa mill-Istati Membri għall-finijiet tar-riżorsi proprji.

                     (3)

                     Għalhekk hemm bżonn jitwaqqaf grupp ta’ esperti (il-“grupp ta’ esperti tad-DNG”) fil-qasam tad-DNG u li jiġu ddefiniti l-kompiti, l-istruttura u l-operat tiegħu.

                     (4)

                     Jenħtieġ li l-grupp ta’ esperti tad-DNG jesprimi opinjoni kull sena dwar l-adegwatezza tad-data tad-DNG ippreżentata kull sena mill-Istati Membri għall-użu fis-sistema tar-riżorsi proprji tal-Unjoni Ewropea.

                     (5)

                     Il-grupp ta’ esperti tad-DNG jenħtieġ ikun magħmul minn esperti fil-kontijiet nazzjonali mill-awtoritajiet nazzjonali tal-istatistika tal-Istati Membri.

                     (6)

                     Jenħtieġ li jiġu stabbiliti regoli dwar l-iżvelar tal-informazzjoni mill-membri tal-grupp ta’ esperti tad-DNG.

                     (7)

                     Id-data personali jenħtieġ tiġi pproċessata skont ir-Regolament (UE) 2018/1725 tal-Parlament Ewropew u tal-Kunsill (2),

               IDDEĊIDIET KIF ĠEJ:

            Artikolu 1
            Suġġett
            Il-grupp ta’ esperti tal-Kummissjoni dwar id-dħul nazzjonali gross, (“il-grupp ta’ esperti tad-DNG”) huwa b’dan stabbilit.

            Artikolu 2
            Kompiti
            Il-kompiti tal-grupp ta’ esperti tad-DNG għandhom ikunu kif ġej:

                        (a)

                        jagħti pariri lill-Kummissjoni u jesprimi l-fehmiet tiegħu, mingħajr preġudizzju għall-Artikolu 2(3) tar-Regolament (UE) Nru 549/2013 tal-Parlament Ewropew u tal-Kunsill (3), dwar il-komparabbiltà, l-affidabilità u l-eżawrjenza tal-kalkoli tad-DNG;

                        (b)

                        jeżamina kwistjonijiet rigward l-implimentazzjoni tar-Regolament (UE) 2019/516;

                        (c)

                        kull sena jeżamina d-data mibgħuta skont l-Artikolu 2(2) tar-Regolament (UE) 2019/516 u r-rapport imressaq skont l-Artikolu 2(3) ta’ dak ir-Regolament fir-rigward tas-sorsi u l-metodi tal-kalkolu tad-DNG u l-komponenti tiegħu. Dik l-eżaminazzjoni annwali għandha tifforma l-bażi ta’ opinjoni tal-grupp ta’ esperti tad-DNG dwar l-adegwatezza tad-data tad-DNG tal-Istati Membri għall-finijiet tar-riżorsi proprji fir-rigward tal-affidabbiltà, il-komparabbiltà u l-eżawrjenza. Dik l-opinjoni għandha turi fuq liema dokumenti ewlenin hija bbażata l-eżaminazzjoni;

                        (d)

                        jassisti lill-Kummissjoni fit-tħejjija ta’ proposti leġiżlattivi u inizjattivi ta’ politika dwar l-armonizzazzjoni tad-dħul nazzjonali gross bi prezzijiet tas-suq;

                        (e)

                        jassisti lill-Kummissjoni fit-tħejjija ta’ atti delegati li għandhom jiġu adottati skont ir-Regolament (UE) 2019/516;

                        (f)

                        jassisti lill-Kummissjoni fit-tħejjija bikrija ta’ atti ta’ implimentazzjoni li għandhom jiġu adottati skont ir-Regolament (UE) 2019/516, qabel ma jitressqu lill-Kumitat tas-Sistema Ewropea tal-Istatistika skont ir-Regolament (UE) Nru 182/2011 tal-Parlament Ewropew u tal-Kunsill (4);

                        (g)

                        jiffaċilita l-iskambju ta’ esperjenza u prattika tajba fil-qasam tal-armonizzazzjoni tad-dħul nazzjonali gross bi prezzijiet tas-suq;

                        (h)

                        jagħti pariri lill-Kummissjoni rigward kwistjonijiet relatati ma’ politiki ta’ reviżjoni tad-data dwar id-DNG.

            Artikolu 3
            Konsultazzjoni
            Il-Kummissjoni tista’ tikkonsulta lill-grupp ta’ esperti dwar id-DNG fuq kwalunkwe kwistjoni relatata mad-dħul nazzjonali gross.

            Artikolu 4
            Sħubija

               1.   Il-membri għandhom ikunu l-awtoritajiet nazzjonali tal-istatistika tal-Istati Membri msemmija fl-Artikolu 5(1) tar-Regolament (KE) Nru 223/2009 tal-Parlament Ewropew u tal-Kunsill (5).

               2.   L-awtoritajiet nazzjonali tal-istatistika tal-Istati Membri għandhom jinnominaw ir-rappreżentanti tagħhom u għandhom jiżguraw li r-rappreżentanti tagħhom jipprovdu livell għoli ta’ għarfien espert fil-kompilazzjoni tal-kontijiet nazzjonali.

            Artikolu 5
            Presidenza
            Il-grupp ta’ esperti tad-DNG għandu jiġi ppresedut minn rappreżentant tal-Kummissjoni (il-Eurostat).

            Artikolu 6
            Operazzjoni

               1.   Il-grupp ta’ esperti tad-DNG għandu jaġixxi fuq it-talba tal-Kummissjoni (il-Eurostat), skont ir-regoli orizzontali tal-Kummissjoni dwar il-gruppi ta’ esperti (6) (“ir-regoli orizzontali”).

               2.   Fil-prinċipju, il-laqgħat tal-grupp għandhom isiru fil-bini tal-Kummissjoni.

               3.   Il-Kummissjoni (il-Eurostat) għandha tipprovdi s-servizzi segretarjali. Għal-laqgħat tal-grupp u tas-sottogruppi tiegħu jistgħu jattendu uffiċjali tal-Kummissjoni minn dipartimenti oħra li jkollhom interess fil-proċedimenti.

               4.   Bi qbil mal-Kummissjoni (il-Eurostat), b’maġġoranza sempliċi tal-membri tiegħu, il-grupp jista’ jiddeċiedi li d-deliberazzjonijiet ikunu pubbliċi.

               5.   Il-minuti tad-diskussjoni ta’ kull punt fuq l-aġenda u tal-opinjonijiet mogħtija mill-grupp ta’ esperti tad-DNG għandhom ikunu siewja u sħaħ. Il-minuti għandu jħejjihom is-segretarjat bir-responsabbiltà tal-President.

               6.   Meta possibbli, il-grupp ta’ esperti tad-DNG għandu jadotta l-opinjonijiet, ir-rakkomandazzjonijiet jew ir-rapporti tiegħu b’kunsens.

               7.   Jekk tittieħed votazzjoni, ir-riżultat tal-votazzjoni għandu jiġi deċiż b’maġġoranza sempliċi tal-membri. Il-membri li jkunu vvutaw kontra jew astjenew għandhom id-dritt li jkollhom dokument li jiġbor fil-qosor ir-raġunijiet għall-pożizzjoni tagħhom mehmuż mal-opinjonijiet, mar-rakkomandazzjonijiet jew mar-rapporti.

            Artikolu 7
            Sottogruppi
            Il-Kummissjoni (il-Eurostat) tista’ tistabbilixxi sottogruppi biex jeżaminaw kwistjonijiet speċifiċi abbażi ta’ termini ta’ referenza ddefiniti mill-Kummissjoni. Is-sottogruppi għandhom jaħdmu skont ir-regoli orizzontali u għandhom jirrapportaw lura lill-grupp ta’ esperti tad-DNG. Dawn għandhom jiġu xolti malli jintlaħaq l-għan tal-mandat tagħhom.

            Artikolu 8
            Esperti mistiedna
            Il-Kummissjoni (il-Eurostat) tista’ tistieden lil esperti b’għarfien espert speċifiku f’suġġett fuq l-aġenda biex jieħdu sehem fil-ħidma tal-grupp ta’ esperti tad-DNG jew tas-sottogruppi tiegħu fuq bażi ad hoc.

            Artikolu 9
            Osservaturi

               1.   Organizzazzjonijiet jew entitajiet pubbliċi oħra apparti l-awtoritajiet tal-Istati Membri jistgħu jingħataw status ta’ osservatur, b’konformità mar-regoli orizzontali, bi stedina diretta.

               2.   L-organizzazzjonijiet jew l-entitajiet pubbliċi li jinħatru bħala osservaturi għandhom jaħtru lir-rappreżentanti tagħhom.

               3.   L-osservaturi u r-rappreżentanti tagħhom jistgħu jkunu awtorizzati mill-President biex jieħdu sehem fid-diskussjonijiet tal-grupp ta’ esperti tad-DNG u jipprovdu għarfien espert. Madankollu, dawn ma jkollhomx id-dritt tal-vot u ma għandhomx jieħdu sehem fit-tfassil ta’ rakkomandazzjonijiet jew pariri tal-grupp ta’ esperti tad-DNG.

            Artikolu 10
            Regoli ta’ proċedura
            Bi proposta tal-Kummissjoni (il-Eurostat) u bi qbil magħha, il-grupp ta’ esperti tad-DNG għandu jadotta r-regoli ta’ proċedura tiegħu b’maġġoranza sempliċi tal-membri tiegħu, abbażi tar-regoli standard ta’ proċedura għall-gruppi ta’ esperti, b’konformità mar-regoli orizzontali.

            Artikolu 11
            Is-segretezza professjonali u t-trattament ta’ informazzjoni klassifikata

               1.   Il-membri tal-grupp ta’ esperti tad-DNG u r-rappreżentanti tagħhom, kif ukoll l-esperti u l-osservaturi mistiedna, huma soġġetti għall-obbligu tas-segretezza professjonali li, skont it-Trattati u r-regoli ta’ implimentazzjoni tagħhom, japplika għall-membri kollha tal-istituzzjonijiet u l-persunal tagħhom, u għar-regoli tal-Kummissjoni dwar is-sigurtà fir-rigward tal-protezzjoni tal-informazzjoni klassifikata tal-Unjoni, stabbiliti fid-Deċiżjonijiet tal-Kummissjoni (UE, Euratom) 2015/443 (7) u 2015/444 (8). Jekk jonqsu milli jħarsu dawn l-obbligi, il-Kummissjoni tista’ tieħu l-miżuri xierqa kollha.

               2.   Il-membri tal-grupp ta’ esperti tad-DNG u r-rappreżentanti tagħhom, kif ukoll l-esperti u l-osservaturi mistiedna għandhom jirrispettaw il-kunfidenzjalità tal-istatistika, stabbilita fir-Regolament (KE) Nru 223/2009, u b’mod partikolari fl-Artikolu 20 (il-protezzjoni tad-data kunfidenzjali) tiegħu.

            Artikolu 12
            Trasparenza

               1.   Il-grupp ta’ esperti tad-DNG għandu jiġi rreġistrat fir-Reġistru tal-gruppi ta’ esperti tal-Kummissjoni u ta’ entitajiet simili oħra (ir-“Reġistru tal-gruppi ta’ esperti”). L-isem tal-awtoritajiet tal-Istati Membri u l-ismijiet tal-osservaturi għandhom jiġu ppubblikati fir-Reġistru tal-gruppi ta’ esperti.

               2.   Id-dokumenti rilevanti kollha, inkluż l-aġendi, il-minuti u s-sottomissjonijiet tal-parteċipanti, għandhom ikunu disponibbli wara l-laqgħat permezz ta’ link mir-Reġistru tal-gruppi ta’ esperti għal sit web apposta. L-aċċess għas-siti web apposta ma għandux ikun soġġett għal reġistrazzjoni tal-utenti jew għal xi restrizzjoni oħra. L-aġenda għandha tiġi ppubblikata fi żmien xieraq qabel il-laqgħa, segwita minn pubblikazzjoni fil-ħin tal-minuti. L-eċċezzjonijiet għall-pubblikazzjoni għandhom ikunu previsti biss meta jitqies li l-iżvelar ta’ dokument ikun ixekkel il-protezzjoni ta’ xi interess pubbliku jew privat kif definit fl-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (9).

            Artikolu 13
            Spejjeż tal-laqgħat

               1.   Il-parteċipanti fl-attivitajiet tal-grupp ta’ esperti tad-DNG ma għandhomx jitħallsu għas-servizzi li jagħtu.

               2.   L-ispejjeż tal-ivvjaġġar u tas-sussistenza mġarrba mill-parteċipanti fl-attivitajiet tal-grupp ta’ esperti tad-DNG u tas-sottogruppi tiegħu jistgħu jiġu rimborżati mill-Kummissjoni skont id-dispożizzjonijiet fis-seħħ fi ħdan il-Kummissjoni u fil-limiti tal-approprjazzjonijiet disponibbli allokati lid-dipartimenti tal-Kummissjoni skont il-proċedura annwali għall-allokazzjoni tar-riżorsi.

            Magħmul fi Brussell, is-17 ta’ Mejju 2019.

                  Għall-Kummissjoni

               Marianne THYSSEN

            (1)  Ir-Regolament (UE) 2019/516 tal-Parlament Ewropew u tal-Kunsill tad-19 ta’ Marzu 2019 dwar l-armonizzazzjoni tad-dħul nazzjonali gross bi prezzijiet tas-suq u li jħassar id-Direttiva tal-Kunsill 89/130/KEE, Euratom u r-Regolament tal-Kunsill (KE, Euratom) Nru 1287/2003 (ir-Regolament dwar id-DNG) (ĠU L 91, 29.3.2019, p. 19).

            (2)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

            (3)  Ir-Regolament (UE) Nru 549/2013 tal-Parlament Ewropew u tal-Kunsill tal-21 ta’ Mejju 2013 dwar is-sistema Ewropea tal-kontijiet nazzjonali u reġjonali fl-Unjoni Ewropea (ĠU L 174, 26.6.2013, p. 1).

            (4)  Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13).

            (5)  Ir-Regolament (KE) Nru 223/2009 tal-Parlament Ewropew u tal-Kunsill tal-11 ta’ Marzu 2009 dwar l-Istatistika Ewropea (ĠU L 87, 31.3.2009, p. 164).

            (6)  Id-Deċiżjoni tal-Kummissjoni C(2016)3301 tat-30 ta’ Mejju 2016 li tistabbilixxi regoli orizzontali dwar il-ħolqien u l-funzjonament tal-gruppi ta’ esperti tal-Kummissjoni.

            (7)  Id-Deċiżjoni tal-Kummissjoni (UE, Euratom) 2015/443 tat-13 ta’ Marzu 2015 dwar is-Sigurtà fil-Kummissjoni (ĠU L 72, 17.3.2015, p. 41).

            (8)  Id-Deċiżjoni tal-Kummissjoni (UE, Euratom) 2015/444 tat-13 ta’ Marzu 2015 dwar ir-regoli tas-sigurtà għall-protezzjoni ta’ informazzjoni klassifikata tal-UE (ĠU L 72, 17.3.2015, p. 53).

            (9)  Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, 31.5.2001, p. 43). L-eċċezzjonijiet maħsubin biex iħarsu s-sigurtà pubblika, l-affarijiet militari, ir-relazzjonijiet internazzjonali, il-politika finanzjarja, monetarja jew ekonomika, il-privatezza u l-integrità tal-individwu, l-interessi kummerċjali, il-proċedimenti fil-qorti u l-pariri legali, l-ispezzjonijiet/l-investigazzjonijiet/l-awditi u l-proċess tat-teħid tad-deċiżjonijiet tal-istituzzjoni.


Id-Deċiżjoni tal-Kummissjoni ta' 22/05/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9339 - Kennedy Wilson / AXA) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 29/10/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.9019 - Mars, Incorporated / AniCura TC AB) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 17/05/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9300 - Tyson Foods, Inc. / European and Thai Businesses of BFR S.A.) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 27/09/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.8858 - The Boeing Company / Safran S.A.) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 23/05/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9375 - Clearlake Capital Group, L.P., / Insight Venture Management LLC / Appriss Holdings) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 27/03/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9276 - Sika AG / Financière Dry Mix Solutions SAS) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni tal-Kumitat Politiku u ta' Sigurtà (PESK) 2019/908 tad-29 ta' Mejju 2019 li testendi l-mandat tal-Kap ta' Missjoni tal-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO) (EULEX KOSOVO/1/2019)

text:
                  4.6.2019

                  MT

                  Il-Ġurnal Uffiċjali tal-Unjoni Ewropea

                  L 145/19

         DEĊIŻJONI TAL-KUMITAT POLITIKU U TA' SIGURTÀ (PESK) 2019/908
         tad-29 ta' Mejju 2019
         li testendi l-mandat tal-Kap ta' Missjoni tal-Missjoni tal-Unjoni Ewropea għall-Istat tad-Dritt fil-Kosovo (*1) (EULEX KOSOVO) (EULEX KOSOVO/1/2019)
         IL-KUMITAT POLITIKU U TA' SIGURTÀ,
         Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
         Wara li kkunsidra l-Azzjoni Konġunta tal-Kunsill 2008/124/PESK tal-4 ta' Frar 2008 dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (1), u b'mod partikolari l-Artikolu 12(2) tagħha,
         Billi:

                     (1)

                     Bis-saħħa tal-Artikolu 12(2) tal-Azzjoni Konġunta 2008/124/PESK, il-Kumitat Politiku u ta' Sigurtà (KPS) huwa awtorizzat, f'konformità mat-tielet paragrafu tal-Artikolu 38 tat-Trattat, li jieħu d-deċiżjonijiet rilevanti bl-għan li jeżerċita l-kontroll politiku u d-direzzjoni strateġika tal-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO), inkluża d-deċiżjoni tal-ħatra ta' Kap tal-Missjoni.

                     (2)

                     Fit-8 ta' Ġunju 2018, il-Kunsill adotta d-Deċiżjoni (PESK) 2018/856 (2) li temenda l-Azzjoni Konġunta 2008/124/PESK u testendi t-tul ta' żmien ta' EULEX KOSOVO sal-14 ta' Ġunju 2020.

                     (3)

                     Fl-20 ta' Lulju 2016, il-KPS adotta d-Deċiżjoni (PESK) 2016/1207 (3), dwar il-ħatra tas-Sinjura Alexandra PAPADOPOULOU bħala l-Kap tal-Missjoni EULEX KOSOVO mill-1 ta' Settembru 2016 sal-14 ta' Ġunju 2017.

                     (4)

                     Fit-13 ta' Ġunju 2017, il-KPS adotta d-Deċiżjoni (PESK) 2017/1012 (4), li testendi l-mandat tas-Sinjura Alexandra PAPADOPOULOU bħala l-Kap tal-Missjoni EULEX KOSOVO għall-perijodu mill-15 ta' Ġunju 2017 sal-14 ta' Ġunju 2018.

                     (5)

                     Fil-5 ta' Ġunju 2018, il-KPS adotta d-Deċiżjoni (PESK) 2018/869 (5), li testendi l-mandat tas-Sinjura Alexandra PAPADOPOULOU bħala l-Kap tal-Missjoni EULEX KOSOVO għall-perijodu mill-15 ta' Ġunju 2018 sal-14 ta' Ġunju 2019.

                     (6)

                     Fl-10 ta' Mejju 2019, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet l-estensjoni tal-mandat tas-Sinjura Alexandra PAPADOPOULOU bħala l-Kap tal-Missjoni EULEX KOSOVO għall-perijodu mill-15 ta' Ġunju 2019 sal-31 ta' Diċembru 2019,

               ADOTTA DIN ID-DEĊIŻJONI:

            Artikolu 1
            Il-mandat tas-Sinjura Alexandra PAPADOPOULOU bħala l-Kap tal-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO) huwa b'dan estiż għall-perijodu mill-15 ta' Ġunju 2019 sal-31 ta' Diċembru 2019.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, id-29 ta' Mejju 2019.

                  Għall-Kumitat Politiku u ta' Sigurtà

                  Il-President

               S. FROM-EMMESBERGER

            (*1)  Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244 (1999) u mal-Opinjoni tal-QIĠ dwar id-dikjarazzjoni tal-indipendenza tal-Kosovo.

            (1)  ĠU L 42, 16.2.2008, p. 92.

            (2)  Id-Deċiżjoni tal-Kunsill (PESK) 2018/856 tat-8 ta' Ġunju 2018 li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO) (ĠU L 146, 11.6.2018, p. 5).

            (3)  Id-Deċiżjoni tal-Kumitat Politiku u ta' Sigurtà (PESK) 2016/1207 tal-20 ta' Lulju 2016 dwar il-ħatra tal-Kap tal-Missjoni tal-Unjoni Ewropea għall-Istat tad-Dritt fil-Kosovo, EULEX Kosovo (EULEX KOSOVO/1/2016) (ĠU L 198, 23.7.2016, p. 49).

            (4)  Id-Deċiżjoni tal-Kumitat Politiku u ta' Sigurtà (PESK) 2017/1012 tal-13 ta' Ġunju 2017 li testendi l-mandat tal-Kap tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (EULEX KOSOVO/1/2017) (ĠU L 153, 16.6.2017, p. 27).

            (5)  Id-Deċiżjoni tal-Kumitat Politiku u ta' Sigurtà (PESK) 2018/869 tal-5 ta' Ġunju 2018 li testendi l-mandat tal-Kap tal-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO) (EULEX KOSOVO/1/2018) (ĠU L 149, 14.6.2018, p. 24).


title: Deċiżjoni (UE, Euratom) 2019/918 tar-Rappreżentanti tal-Gvernijiet tal-Istati Membri tad-29 ta' Mejju 2019 li taħtar Imħallfin fil-Qorti Ġenerali

text:
                  5.6.2019

                  MT

                  Il-Ġurnal Uffiċjali tal-Unjoni Ewropea

                  L 146/104

         DEĊIŻJONI (UE, Euratom) 2019/918 TAR-RAPPREŻENTANTI TAL-GVERNIJIET TAL-ISTATI MEMBRI
         tad-29 ta' Mejju 2019
         li taħtar Imħallfin fil-Qorti Ġenerali
         IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
         Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
         Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 254 u 255 tiegħu,
         Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a(1) tiegħu,
         Billi:

                     (1)

                     Il-mandati ta' tlieta u għoxrin Imħallef fil-Qorti Ġenerali ser jiskadu fil-31 ta' Awwissu 2019.

                     (2)

                     Barra minn hekk, l-Artikolu 48 tal-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea, kif emendat bir-Regolament (UE, Euratom) 2015/2422 tal-Parlament Ewropew u tal-Kunsill (1), jipprevedi li l-Qorti Ġenerali tkun komposta minn żewġ Imħallfin għal kull Stat Membru mill-1 ta' Settembru 2019 'il quddiem. L-Artikolu 2(c) ta' dak ir-Regolament jipprevedi li l-mandat ta' ħamsa mid-disa' Mħallfin addizzjonali li għandhom jinħatru mill-1 ta' Settembru 2019 jintemm fil-31 ta' Awwissu 2025.

                     (3)

                     Jenħtieġ li jsiru ħatriet biex jimtlew dawn il-pożizzjonijiet għall-perijodu mill-1 ta' Settembru 2019 sal-31 ta' Awwissu 2025.

                     (4)

                     Il-kandidaturi tas-Sur Eugène BUTTIGIEG, is-Sur Anthony COLLINS, is-Sa Ramona FRENDO, is-Sur Colm MAC EOCHAIDH, is-Sur Jan PASSER u s-Sa Vesna TOMLJENOVIĆ ġew proposti għat-tiġdid tal-mandat tagħhom.

                     (5)

                     Il-kandidaturi tas-Sa Petra ŠKVAŘILOVÁ-PELZL, is-Sur Johannes LAITENBERGER, is-Sa Gabriele STEINFATT, is-Sur José MARTÍN Y PÉREZ DE NANCLARES, is-Sur Miguel SAMPOL PUCURULL, is-Sa Tamara PERIŠIN u s-Sur Rimvydas NORKUS, dan tal-aħħar biex jissostitwixxi l-Imħallef propost mir-Repubblika tal-Litwanja fil-kuntest tat-tiġdid partzjali tat-Tribunal tal-2013, is-Sur Egidijus BIELIŪNAS, ġew proposti għall-ewwel mandat ta' Mħallef fil-Qorti Ġenerali.

                     (6)

                     Jenħtieġ li jinħatru dawn il-kandidati għall-ewwel mandat ta' Mħallef fil-Qorti Ġenerali biex jissostitwixxu lis-Sur Alfred DITTRICH, is-Sur Ignacio ULLOA RUBIO, is-Sur Leopoldo CALVO-SOTELO IBÁÑEZ-MARTÍN u s-Sur Egidijus BIELIŪNAS, u għall-pożizzjonijiet addizzjonali previsti fl-Artikolu 2(c) tar-Regolament (UE, Euratom) 2015/2422.

                     (7)

                     Barra minn hekk, l-Artikolu 2(c) tar-Regolament (UE, Euratom) 2015/2422 jipprevedi li l-mandat ta' erbgħa mid-disa' mħallfin addizzjonali li għandhom jinħatru mill-1 ta' Settembru 2019 jintemm fil-31 ta' Awwissu 2022.

                     (8)

                     Il-kandidatura tas-Sur Iko NÕMM ġiet proposta għall-pożizzjoni ta' Mħallef fil-Qorti Ġenerali.

                     (9)

                     Il-Kumitat stabbilit skont l-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-idoneità tas-Sur Eugène BUTTIGIEG, is-Sur Anthony COLLINS, is-Sa Ramona FRENDO, is-Sur Johannes LAITENBERGER, is-Sur Colm MAC EOCHAIDH, is-Sur José MARTÍN Y PÉREZ DE NANCLARES, is-Sur Iko NÕMM, is-Sur Rimvydas NORKUS, is-Sur Jan PASSER, is-Sa Tamara PERIŠIN, is-Sur Miguel SAMPOL PUCURULL, is-Sa Petra ŠKVAŘILOVÁ-PELZL, is-Sa Gabriele STEINFATT u s-Sa Vesna TOMLJENOVIĆ għall-qadi tad-dmirijiet ta' Mħallef fil-Qorti Ġenerali,

               ADOTTAW DIN ID-DEĊIŻJONI:

            Artikolu 1

               1.   Dawn li ġejjin għandhom jinħatru Mħallfin fil-Qorti Ġenerali għall-perijodu mill-1 ta' Settembru 2019 sal-31 ta' Awwissu 2025:

                           —

                           Is-Sur Eugène BUTTIGIEG,

                           —

                           Is-Sur Anthony COLLINS,

                           —

                           Is-Sa Ramona FRENDO,

                           —

                           Is-Sur Johannes LAITENBERGER,

                           —

                           Is-Sur Colm MAC EOCHAIDH,

                           —

                           Is-Sur José MARTÍN Y PÉREZ DE NANCLARES,

                           —

                           Is-Sur Rimvydas NORKUS,

                           —

                           Is-Sur Jan PASSER,

                           —

                           Is-Sa Tamara PERIŠIN,

                           —

                           Is-Sur Miguel SAMPOL PUCURULL,

                           —

                           Is-Sa Petra ŠKVAŘILOVÁ-PELZL,

                           —

                           Is-Sa Gabriele STEINFATT,

                           —

                           Is-Sa Vesna TOMLJENOVIĆ.

               2.   Is-Sur Iko NÕMM għandu jinħatar Imħallef fil-Qorti Ġenerali għall-perijodu mill-1 ta' Settembru 2019 sal-31 ta' Awwissu 2022.

            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, id-29 ta' Mejju 2019.

                  Il-President

               L. ODOBESCU

            (1)  Ir-Regolament (UE, Euratom) 2015/2422 tal-Parlament Ewropew u tal-Kunsill tas-16 ta' Diċembru 2015 li jemenda l-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea (ĠU L 341 tal-24.12.2015, p. 14).


Id-Deċiżjoni tal-Kummissjoni ta' 13/06/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9323 - RheinEnergie AG / SPIE Deutschland & Zentraleuropa GmbH) skond ir-Regolament tal-Kunsill (KE) Nru 139/2004 (It-test bl-Ġermaniż biss huwa awtentiku)


title: Deċiżjoni tal-Kumitat Politiku u ta' Sigurtà (PESK) 2019/1112 tat-12 ta' Ġunju 2019 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) u li tħassar id-Deċiżjoni (PESK) 2018/1219 (EUNAVFOR MED/1/2019)

text:
                  1.7.2019

                  MT

                  Il-Ġurnal Uffiċjali tal-Unjoni Ewropea

                  L 176/2

         DEĊIŻJONI TAL-KUMITAT POLITIKU U TA' SIGURTÀ (PESK) 2019/1112
         tat-12 ta' Ġunju 2019
         dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) u li tħassar id-Deċiżjoni (PESK) 2018/1219 (EUNAVFOR MED/1/2019)
         IL-KUMITAT POLITIKU U TA' SIGURTÀ,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
         Wara li kkunsidra d-Deċiżjoni tal-Kunsill (PESK) 2015/778 tat-18 ta' Mejju 2015 dwar operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) (1), u b'mod partikolari l-Artikolu 6 tagħha,
         Billi:

                     (1)

                     Skont l-Artikolu 6(1) tad-Deċiżjoni (PESK) 2015/778, il-Kunsill awtorizza lill-Kumitat Politiku u ta' Sigurtà (KPS) sabiex jieħu deċiżjonijiet dwar il-ħatra tal-Kmandant tal-Forza tal-UE għall-EUNAVFOR MED operazzjoni SOPHIA (“Kmandant tal-Forza tal-UE”).

                     (2)

                     Fit-23 ta' Awwissu 2018, il-KPS adotta d-Deċiżjoni (PESK) 2018/1219 (2) li ħatar lill-Viċi Ammirall (LH) Stefano TURCHETTO bħala l-Kmandant tal-Forza tal-UE.

                     (3)

                     Il-Kmandant tal-Operazzjoni tal-UE tal-EUNAVFOR MED operazzjoni SOPHIA rrakkomanda l-ħatra tal-Viċi Ammirall (LH) Ettore SOCCI biex jieħu post il-Viċi Ammirall (LH) Stefano TURCHETTO bħala l-Kmandant il-ġdid tal-Forza tal-UE mit-12 ta' Ġunju 2019.

                     (4)

                     Fil-5 ta' Ġunju 2019, il-Kumitat Militari tal-Unjoni Ewropea appoġġa dik ir-rakkomandazzjoni.

                     (5)

                     Id-Deċiżjoni (PESK) 2018/1219 jenħtieġ li titħassar.

                     (6)

                     F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża,

               ADOTTA DIN ID-DEĊIŻJONI:

            Artikolu 1
            Il-Viċi Ammirall (LH) Ettore SOCCI huwa b'dan maħtur Kmandant tal-Forza tal-UE għall-operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) mit-12 ta' Ġunju 2019.

            Artikolu 2
            Id-Deċiżjoni (PESK) 2018/1219 hija b'dan imħassra.

            Artikolu 3
            Din id-Deċiżjoni għandha tidħol fis-seħħ fit-12 ta' Ġunju 2019.

            Magħmul fi Brussell, it-12 ta' Ġunju 2019.

                  Għall-Kumitat Politiku u ta' Sigurtà

                  Il-President

               S. FROM-EMMESBERGER

            (1)  ĠU L 122, 19.5.2015, p. 31.

            (2)  Id-Deċiżjoni tal-Kumitat Politiku u ta' Sigurtà (PESK) 2018/1219 tat-23 ta' Awwissu 2018 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea fin- Nofsinhar tal-Mediterran Ċentrali (EUNAVFOR MED operazzjoni SOPHIA) u li tħassar id-Deċiżjoni (PESK) 2017/2432 (EUNAVFOR MED/1/2018) (ĠU L 226, 7.9.2018, p. 5).


title: Deċiżjoni tal-Kumitat Politiku u ta' Sigurtà (PESK) 2019/1113 tad-19 ta' Ġunju 2019 dwar il-ħatra tal-Kmandant tal-Forza tal-Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (EUTM RCA/1/2019)

text:
                  1.7.2019

                  MT

                  Il-Ġurnal Uffiċjali tal-Unjoni Ewropea

                  L 176/4

         DEĊIŻJONI TAL-KUMITAT POLITIKU U TA' SIGURTÀ (PESK) 2019/1113
         tad-19 ta' Ġunju 2019
         dwar il-ħatra tal-Kmandant tal-Forza tal-Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (EUTM RCA/1/2019)
         IL-KUMITAT POLITIKU U TA' SIGURTÀ,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
         Wara li kkunsidra d-Deċiżjoni tal-Kunsill (PESK) 2016/610 tad-19 ta' April 2016 dwar Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (1), u b'mod partikolari l-Artikolu 5(1) tagħha,
         Billi:

                     (1)

                     Il-Kunsill awtorizza, taħt id-Deċiżjoni (PESK) 2016/610, lill-Kumitat Politiku u ta' Sigurtà (KPS), f'konformità mal-Artikolu 38 tat-Trattat dwar l-Unjoni Ewropea, biex jieħu d-deċiżjonijiet rilevanti dwar il-kontroll politiku u d-direzzjoni strateġika tal-EUTM RCA, inklużi d-deċiżjonijiet dwar il-ħatra ta' Kmandanti sussegwenti tal-Forza tal-Missjoni tal-UE.

                     (2)

                     Fid-19 ta' Diċembru 2017, il-KPS adotta d-Deċiżjoni (PESK) 2017/2439 (2) biex ħatar lill-Brigadier Ġeneral Hermínio TEODORO MAIO bħala l-Kmandant tal-Forza tal-Missjoni tal-UE għall-EUTM RCA.

                     (3)

                     Fil-15 ta' Mejju 2019, il-Kumitat Militari tal-Unjoni Ewropea rrakkomanda li tiġi approvata n-nomina tal-Brigadier Ġeneral Éric PELTIER biex jieħu post il-Brigadier Ġeneral Hermínio TEODORO MAIO bħala l-Kmandant tal-Forza tal-Missjoni tal-UE għall-EUTM RCA mit-8 ta' Lulju 2019.

                     (4)

                     F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża,

               ADOTTA DIN ID-DEĊIŻJONI:

            Artikolu 1
            Il-Brigadier Ġeneral Éric PELTIER huwa b'dan maħtur bħala l-Kmandant tal-Forza tal-Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) mit-8 ta' Lulju 2019.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, id-19 ta' Ġunju 2019.

                  Għall-Kumitat Politiku u ta' Sigurtà

                  Il-President

               S. FROM-EMMERSBERGER

            (1)  ĠU L 104, 20.4.2016, p. 21.

            (2)  Deċiżjoni tal-Kumitat Politiku u ta' Sigurtà (PESK) 2017/2439 tad-19 ta' Diċembru 2017 dwar il-ħatra tal-Kmandant tal-Forza tal-Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (EUTM RCA/4/2017) (ĠU L 344, 23.12.2017, p. 40).


title: Deċiżjoni tal-Kunsill (PESK) 2019/1114 tat-28 ta' Ġunju 2019 li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)

text:
                  1.7.2019

                  MT

                  Il-Ġurnal Uffiċjali tal-Unjoni Ewropea

                  L 176/5

         DEĊIŻJONI TAL-KUNSILL (PESK) 2019/1114
         tat-28 ta' Ġunju 2019
         li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 42(4) u l-Artikolu 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fit-3 ta' Lulju 2013, il-Kunsill adotta d-Deċiżjoni 2013/354/PESK (1), li kompliet il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) mill-1 ta' Lulju 2013.

                     (2)

                     Fid-29 ta' Ġunju 2018, il-Kunsill adotta d-Deċiżjoni (PESK) 2018/942 (2), li emendat id-Deċiżjoni 2013/354/PESK u li estendiet l-EUPOL COPPS mill-1 ta' Lulju 2018 sat-30 ta' Ġunju 2019.

                     (3)

                     Wara r-Reviżjoni Strateġika tal-EUPOL COPPS, jenħtieġ li l-EUPOL COPPS tiġi estiża għal perijodu ulterjuri ta' 12-il xahar, sat-30 ta' Ġunju 2020.

                     (4)

                     Għalhekk, jenħtieġ li d-Deċiżjoni 2013/354/PESK tiġi emendata skont dan.

                     (5)

                     L-EUPOL COPPS ser titwettaq fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

               ADOTTA DIN ID-DEĊIŻJONI:

            Artikolu 1
            Id-Deċiżjoni 2013/354/PESK hija emendata kif ġej:

                        (1)

                        fl-Artikolu 12(1), jiżdied is-subparagrafu li ġej:
                        “L-ammont ta' referenza finanzjarja maħsub biex ikopri n-nefqa marbuta mal-EUPOL COPPS għall-perijodu mill-1 ta' Lulju 2019 sat-30 ta' Ġunju 2020 għandu jkun ta' EUR 12 430 000.”;

                        (2)

                        fl-Artikolu 15, it-tielet paragrafu huwa sostitwit b'dan li ġej:
                        “Hija għandha tiskadi fit-30 ta' Ġunju 2020.”.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
            Għandha tapplika mill-1 ta' Lulju 2019.

            Magħmul fi Brussell, it-28 ta' Ġunju 2019.

                  Għall-Kunsill

                  Il-President

               G. CIAMBA

            (1)  Id-Deċiżjoni tal-Kunsill 2013/354/PESK tat-3 ta' Lulju 2013 dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (ĠU L 185, 4.7.2013, p. 12).

            (2)  Id-Deċiżjoni tal-Kunsill (PESK) 2018/942 tad-29 ta' Ġunju 2018 li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (ĠU L 166, 3.7.2018, p. 17).


title: Deċiżjoni tal-Kunsill (PESK) 2019/1115 tat-28 ta' Ġunju 2019 li temenda l-Azzjoni Konġunta 2005/889/PESK dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah)

text:
                  1.7.2019

                  MT

                  Il-Ġurnal Uffiċjali tal-Unjoni Ewropea

                  L 176/6

         DEĊIŻJONI TAL-KUNSILL (PESK) 2019/1115
         tat-28 ta' Ġunju 2019
         li temenda l-Azzjoni Konġunta 2005/889/PESK dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 42(4) u l-Artikolu 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fil-25 ta' Novembru 2005, il-Kunsill adotta l-Azzjoni Konġunta 2005/889/PESK (1) dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah).

                     (2)

                     Fid-29 ta' Ġunju 2018, il-Kunsill adotta d-Deċiżjoni (PESK) 2018/943 (2) li emendat l-Azzjoni Konġunta 2005/889/PESK u estendietha sat-30 ta' Ġunju 2019.

                     (3)

                     Wara r-Reviżjoni Strateġika tal-EU BAM Rafah, jenħtieġ li l-EU BAM Rafah tiġi estiża għal perijodu ulterjuri ta' 12-il xahar, sat-30 ta' Ġunju 2020.

                     (4)

                     L-Azzjoni Konġunta 2005/889/PESK għandha għalhekk tiġi emendata kif meħtieġ.

                     (5)

                     L-EU BAM Rafah ser titwettaq fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

               ADOTTA DIN ID-DEĊIŻJONI:

            Artikolu 1
            L-Azzjoni Konġunta 2005/889/PESK hija emendata kif ġej:

                        (1)

                        fl-Artikolu 13(1), jiżdied is-subparagrafu li ġej:
                        “L-ammont ta' referenza finanzjarja maħsub biex ikopri n-nefqa relatata mal-EU BAM Rafah għall-perijodu mill-1 ta' Lulju 2019 sat-30 ta' Ġunju 2020 għandu jkun ta' EUR 2 150 000.”;

                        (2)

                        fl-Artikolu 16, it-tieni paragrafu jinbidel b'dan li ġej:
                        “Hija għandha tiskadi fit-30 ta' Ġunju 2020.”.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
            Hija għandha tapplika mill-1 ta' Lulju 2019.

            Magħmul fi Brussell, it-28 ta' Ġunju 2019.

                  Għall-Kunsill

                  Il-President

               G. CIAMBA

            (1)  L-Azzjoni Konġunta tal-Kunsill 2005/889/PESK tal-25 ta' Novembru 2005 dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (ĠU L 327, 14.12.2005, p. 28).

            (2)  Id-Deċiżjoni tal-Kunsill (PESK) 2018/943 tad-29 ta' Ġunju 2018 li temenda l-Azzjoni Konġunta 2005/889/PESK dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (ĠU L 166, 3.7.2018, p. 19).


Id-Deċiżjoni tal-Kummissjoni ta' 19/06/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9392 - EQT Fund Management S.à r.l. / Parques Reunidos Servicios Centrales S.A.) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)